มีเพศสัมพันธุ์กับแฟนแล้วใช้ยาคุมฉุกเฉิน แล้วประจำเดือนมาตรงประจำเดือนมีสีจางๆ เกิดจากอะไรครับ จะท้องไหมครับ ประจำเดือน 13 ก.ม. มา 13 มี.ค. แต่สีประจำเดือนจาง
สวัสดีค่ะ ประจำเดือนปกตินั้นควรจะมาทุกเดือน ห่าง 22-35 วันจากรอบก่อน มาแต่ละครั้งประมาณ 3-7 วันแล้วหยุดสนิท ไม่มีออกผิดปกติระหว่างรอบเดือนอีกหลังการใช้ยาคุมฉุกเฉิน อาจทำให้ประจำเดือนมาคลาดเคลื่อนไปได้ แต่ไม่ควรเกิน 35 วันจากรอบก่อน ตอนนี้ถ้าประจำเดือนมาแล้ว ก็น่าจะแปลว่าไม่ได้ตั้งครรภ์ การมีประจำเดือนสีจางไม่ได้บ่งบอกอะไรแน่ชัดหากยังสงสัยการตั้งครรภ์อยู่ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนรอบถัดไปกลับไม่มาเป็นปกติ ควรไปยืนยันผลที่รพ.และหาสาเหตุต่อไป